હિંમતનગર : અસહ્ય ઉકળાટ અને બફારા વચ્ચે સોમવારે બપોર બાદ કાળા ડીબાંગ વાદળો વચ્ચે હિંમતનગર પંથકમાં બે ઇંચ વરસાદ ખાબકયો હતો. જેના કારણે પ્રથમ વરસાદમાં જ લોકો મન મૂકીને ભીંજાયા હતા. જો કે, બપોરના સુમારે એકાએક કાળા ડીબાંગ વાદળો વચ્ચે ધોધમાર વરસાદ વરસતા વાતાવરણમાં ઠંડક પ્રસરી જવા પામી હતી. બીજી તરફ અરબી સમુદ્ર પર લોપ્રેશર સિસ્ટમ સક્રિય થતા સમગ્ર ગુજરાતમાં હવામાન વિભાગ દ્વારા ભારે વરસાદની આગાહી કરવામાં આવી હતી ત્યારે સાબરકાંઠા જિલ્લાના હિંમતનગર પંથકમાં સોમવારે બપોરના સુમારે પ્રથમ વરસાદની ધમાકેદાર એન્ટ્રી થઇ હતી.